Suresh 86 Views
కెరీర్‌పై ప్రభావం చూపిస్తుంది- సుశీల్‌కుమార్‌
న్యూఢిల్లీ: రియో ఒలింపిక్స్‌లో తనకు అవకాశం కల్పించకపోవడంపై భారత్‌ రెజ్లర్‌ సుశీల్‌ కుమార్‌ మరోసారి అసంతృప్తి వ్యక్తం చేశాడు.బీజింగ్‌,లండన్‌ ఒలింపిక్స్‌లో భారత్‌కు పతకాలు అందించిన ఏకైక ప్లేయర్‌ సుశీల్‌ కుమార్‌ రియో వివాదం తరువాత తొలిసారి మీడియాతో మాట్లాడాడు.కాగా రియోలో పాల్గొనకపోవడం తన కెరీర్‌పై ఎంతో ప్రభావం చూపిస్తుందని అభిప్రాయం వ్యక్తం చేశాడు.రియో ఒలింపిక్స్‌ కోసం ఎంతగానో శ్రమించానని,వరుసగా మూడవ ఒలింపిక్స్‌లో పాల్గొని దేశానికి తన వంతుగా మూడవ పతకం సాధించాలన్న తన ఆకాంక్ష నెరవేర లేదని వాపోయాడు.దేశ అత్యున్నత మూడవ పౌర పురస్కారానికి భారత రెజ్లంగ్‌ సమాఖ్య(డబ్ల్యుఎఫ్‌ఐ) తన పేరును ప్రతిపాదిం చడంపై హర్షం వ్యక్తం చేశాడు.డబ్ల్యూఎఫ్‌ఐ ఇప్పటికైనా తన విజయాలను గుర్తించింద న్నాడు. కాగా రష్యా రెజ్లర్‌ బేసిక్‌ కుదుకోవ్‌ డోపీగా తేలడంతో లండన్‌ ఒలింపిక్స్‌లో కాంస్యం సాధించిన యోగేశ్వర్‌దత్‌ రజతానికి అప్‌డేట్‌ అవడంపై సుశీల్‌ స్పందించాడు.యోగేశ్వర్‌కు అభినం దనలు తెలుపుతూ ఆ పతకం కుదుకోవ్‌ కుటుంబం వద్ద ఉండటమే కరెక్ట్‌ అని చెప్పి ఆయన మానవత్వాన్ని చాటుకున్నాడని ప్రశంసించాడు.కాగా 74 కెజీల విభాగంలో భారత్‌ నుంచి నర్సింగ్‌ యాదవ్‌ను రియోకు పంపించగా నాటకీయ రీతిలో డోపింగ్‌ కారణాలతో అవకాశం ఇవ్వకపోగా,నిషేధం విధించిన విషయం తెలిసిందే. పద్మభూషన్‌కు సుశీల్‌ పేరు రెండు సార్లు ఒలింపిక్‌ విజేత అయిన రెజ్లర్‌ సుశీల్‌కుమార్‌ పేరును పద్మభూషన్‌ అవార్డుకు రెజ్లింగ్‌ ఫెడరేషన్‌ ఆఫ్‌ ఇండియా(డబ్ల్యూఎఫ్‌ఐ) సిఫారస్‌ చేసింది.సుశీల్‌తో పాటు మహిళా రెజ్లర్‌ అల్కా తోమర్‌,సుశీల్‌ కోచ్‌ ద్రోణా చార్య అవార్డు గ్రహీత యశ్‌వీర్‌సింగ్‌ పేర్లను కూడా ఈ అవార్డుకు సిఫారసు చేసినట్లు డబ్ల్యూఎఫ్‌ఐ పేర్కొంది.గత నెలలో ఈ ముగ్గురి పేర్లను పద్మ అవార్డులకు సిఫారసు చేసినట్లు డబ్ల్యూఎఫ్‌ఐ సహాయ కార్యదర్శి వినోద్‌ తోమర్‌ పేర్కొన్నారు.సుశీల్‌ కుమార్‌ పేరును రెండేళ్ల క్రితమే ఈ అవార్డుకు సిఫారసు చేయగా తిరస్కరణకు గురైంది. కాగా రెండు వ్యక్తిగత ఒలింపిక్‌ పతకాలను సాధించిన ఏకైక భారత అథ్లెట్‌ సుశీల్‌కుమారే.2008 బీజింగ్‌ ఒలింపిక్స్‌లో కాంస్య పతకం, 2012లో లండన్‌లో రజత పతకాన్ని సాధించాడు.కాగా రియో ఒలింపిక్స్‌లో 74 కెజీల ప్రిస్టైల్‌ విభాగంలో నర్సింగ్‌ యాదవ్‌ను పంపడంతో సుశీల్‌కుమార్‌ అవకాశాన్ని కోల్పోయాడు.